Prezident maktabi (Toshkent). Toshkent shahridagi Prezident maktabi – 2019-yil Toshkent shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi. Ochilish tarixi. 2019-yil Toshkent shahrida ochilgan zamonaviy taʼlim muassasasi. 2019-yilda maktabning 5–10-sinflari uchun hujjat topshirgan 7 mingga yaqin oʻquvchidan 144 nafari oʻqishga qabul qilindi. Kanadaning „Teachaway“ va Buyuk Britaniyaning „TIC Recruitment“ rekruting kompaniyalari bilan hamkorlikda maktabga 30 nafar chet ellik mutaxassis tanlab olindi. Shuningdek, 72 nafar O'zbekistonlik tajribali o'qituvchilar jalb qilingan. 2021-yil maktabni 24 nafar o‘quvchi bitirgan. Bitiruvchilar IELTS imtihonidan o‘rtacha 7 ballni qo‘lga kiritgan , ular orasida 8,5 ball olganlari ham bor.